221 
Ebonitplade og Kanyle. Denne Bestemmelse foregaaer ved Neddyk¬ 
ning i en Beholder, hvorfra Vandet kan strømme ud gennem 
et hævertformet Glasrør, saaledes som beskrevet af Hasselbalch 
(p. 34). Bestemmelsen foretages, efter at Frøens Lunger er bragte 
til at falde fuldstændigt sammen, og det hele dyppes først i Vand, 
som derefter løber af i 2 Minutter. Efter Volumenbestemmelsen 
løber Vandet ligeledes af i 2 Minutter, før Frøen bringes ind i 
den for den bestemte Recipient. 
Som Beholder for Frøen anvendes en Glaskrukke med en 
plan Væg, hvorigennem Dyret bekvemt kan iagttages. Krukken er 
lukket med en dobbelt gennemboret Kautschukprop, og ved en i 
Halsen anbragt Metalring, som Proppen føres ned imod, er der 
sørget for, at Beholderens Volumen altid er det samme. Gennem 
den ene Boring i Proppen fører et kort Glasrør ind til Kanylen, 
og gennem et Rør i den anden kan Luft ledes ind omkring 
Frøen. Gennem Bunden af Krukken er et tredie Rør ført ind til 
Bortledning af den omkring Frøen værende Luft. Det har under 
Forsøgene vist sig at være af Vigtighed, at dette Rørs Munding 
inde i Frøbeholderen er saaledes beskaffen, at det er umuligt for 
Frøen at spærre den. 
Frøernes naturlige Inspirationer foregaa, som bekendt, paa en 
fra de højere Hvirveldyr afvigende Maade, idet Mundhulen virker 
som en Suge- og Trykpumpe, der tager Luften udefra og presser 
den ind i Lungerne. Denne Pumpning forhindres ved Kanylen, og 
det er derfor nødvendigt at foretage kunstig Respiration. Til at 
udføre denne paa en Maade, der kommer den naturlige Respiration 
saa nær som muligt, og til at besørge Luftcirkulationen i begge 
Respirationsapparater har jeg konstrueret en Respirationspumpe, som 
Fig. 1 viser. 
Princippet i denne Pumpe er, at Luften drives gennem en 
Slange ved Hjælp af Valser, der bestandig rulle hen over den. 
Paa en Axe er anbragt 2 Skiver a i 5 cm. indbyrdes Afstand, 
og i Randene af disse er Lejerne for 6 letløbende Valser c. Disse 
rulle hen over en bøjet Plade b, der kan glide op og ned ad 
